open-index/open-wikipedia-markdown huggingface dataset:
On the Sunday of Life...

**On the Sunday of Life...** on brittiläisen progressiivistä rockia soittavan Porcupine Treen vuonna 1991 julkaistu debyyttialbumi. Albumin kappaleet koostuvat yhtyeen perustaja Steven Wilsonin itse nauhoittamista ja tuotetuista kappaleista, jotka oli aiemmin julkaistu *[[Tarquin's Seaweed Farm]]*- ja *[[The Nostalgia Factory]]*-nimisillä kasetilla. Kasettien loput kappaleet uudelleenjulkaistiin myöhemmin yhtyeen *[[Yellow Hedgerow Dreamscape]]* -kokoelmalevyllä.

## Kappaleet

Albumin kappaleet on jaettu neljään nimettyyn osaan.

***First Love***
#"Music for the Head" – 2:42
#"Jupiter Island" – 6:12
#"Third Eye Surfer" – 2:50
#"On the Sunday of Life..." – 2:07
#"The Nostalgia Factory" – 7:28

***Second Sight***
#"Space Transmission" – 2:59
#"Message from a Self-Destructing Turnip" – 0:27
#"Radioactive Toy" – 10:00
#"Nine Cats" – 3:53

***Third Eye***
#"Hymn" – 1:14
#"Footprints" – 5:56
#"Linton Samuel Dawson" – 3:04
#"And the Swallows Dance Above the Sun" – 4:05
#"Queen Quotes Crowley" – 3:48

***Fourth Bridge***
#"No Luck With Rabbits" – 0:46
#"Begonia Seduction Scene" – 2:14
#"This Long Silence" – 5:05
#"It Will Rain for a Million Years" – 10:51

## Lähteet
Kobbaklintar

**Kobbaklintar** (myös Kobba klintar) on kallioluotoryhmä Ahvenanmaalla Jomalan kunnassa Maarianhaminan lounaispuolella. Kobbaklintarilla on vanha vuosina 1862&ndash;1972 toiminut luotsiasema, jossa toimii nykyisin kesäkahvila. Kesäisin luotsiasemalle liikennöi yhteysalus. Vuonna 2002 perustettiin luotsiaseman kunnostamiseksi yhdistys Kobba Klintars Vänner r.f..

Kobbaklintarin lähellä sijaitsee Marhällanin majakka.

Ahvenanmaalaisen laivayhtiön Viking Linen ''Viking Glorylla'' on Kobba-niminen ravintola, joka on saanut nimensä Kobbaklintarin mukaan.

## Lähteet

## Aiheesta muualla

*
Ossian Ötökkä

**Ossian Ötökkä** on sarjakuvahahmo, joka esiintyy harvoin Aku Ankassa. Ossianin kotikaupunki on Jätelä ja hänen ystäviään ovat muiden muassa Kille ja Kornelius. Hänen tyttöystävänsä nimi on Suvi. Ossian joutuu usein ongelmiin, esimerkiksi muurahaisarmeijan hyökkäyksen kohteeksi. Kerran Ossian luuli, että oli eksynyt Jätelästä kuuhun. Lopulta hän pääsi Jätelään ja mukaili Neil Armstrongin sanoja: "Tämä on pieni askel ihmiselle mutta suuri askel Jätelälle!".

## Aiheesta muualla
*Ossian Ötökkä Inducksissa
Sergio Asenjo

**Sergio Asenjo Andrés** (s. 28. kesäkuuta 1989) on espanjalainen jalkapallomaalivahti.

Asenjo on Real Valladolidin kasvatti, ja debytoi Espanjan korkeimmalla sarjatasolla Primera Divisiónissa joulukuussa 2007. Kesällä 2009 Asenjo siirtyi Atlético Madridiin, jonka kanssa hän teki neljävuotisen sopimuksen. Tammikuussa 2011 hän siirtyi loppukauden kestävällä lainasopimuksella Málagaan. 6. helmikuuta 2011 pelatussa vierasottelussa Sevillaa vastaan hän loukkasi polvensa ja joutui täten olemaan sivussa koko loppukauden ajan.

Asenjo on edustanut Espanjaa alle 17-, 19- ja 21-vuotiaiden ikäluokissa. Hän oli voittamassa alle 19-vuotiaiden Euroopan-mestaruutta vuonna 2007.

## Lähteet
20 Suosikkia (Egotrippi)

**20 Suosikkia** on popyhtye Egotripin vuonna 2004 julkaisema kokoelma-albumi. 20 Suosikkia nousi Suomen virallisen listan sijalle 2 ja se sai platinalevyn vuonna 2005, kun sitä myytiin yli 50 000 kappaletta.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
Tatu Kolehmainen

**Taavetti Heikki ”Tatu” Kolehmainen** (21. huhtikuuta 1885 Kuopio – 15. kesäkuuta 1967 Helsinki) oli suomalainen kestävyysjuoksija. Hän edusti uransa aikana Kuopion Reipasta, Kuopion Rientoa, Helsingin Kisa-Veikkoja, Viipurin Reipasta ja Helsingin Jyryä.

Kolehmainen keskeytti Tukholman olympialaisissa 1912 sekä 10&nbsp;000&nbsp;metrin loppukilpailussa että maratonilla. Yhtenä syynä on pidetty hänen kovaa harjoitusohjelmaansa, joka sisälsi päivittäin 40–45&nbsp;kilometrin kävelylenkin aamulla ja 20&nbsp;kilometrin juoksulenkin iltapäivällä. Antwerpenin olympialaisissa 1920 hän sijoittui maratonilla kymmenenneksi ajalla 2.44.03,2.

Kolehmainen juoksi 20&nbsp;000&nbsp;metrin maailmanennätyksen 1.07.40,2 Helsingissä 1913. 25&nbsp;000&nbsp;metrin juoksussa hän juoksi kahdesti epävirallisen maailmanennätyksen. Suomen ennätystä hän paransi uransa aikana lisäksi ainakin 5&nbsp;000 metrillä, tunninjuoksussa, 25&nbsp;000&nbsp;metrillä ja maratonilla. 10&nbsp;000&nbsp;metrin ennätyksensä 32.47,8 hän juoksi Tukholmassa 1912 ja parhaan maratonaikansa 2.41.48,0 Lontoossa 1913.

Kolehmainen saavutti SM-kilpailuissa 5&nbsp;000&nbsp;metrillä hopeaa 1911, 1913, 1914 ja 1915 sekä pronssia 1910. 10&nbsp;000&nbsp;metrillä hän sai kultaa 1914, hopeaa 1908, 1910, 1911, 1913 ja 1915 sekä pronssia 1916 ja 1920. Tunninjuoksussa hän jakoi Suomen-mestaruuden Hannes-veljensä kanssa 1910 17&nbsp;944 metrillä ja voitti mestaruuden myös 1912, jolloin voittomatka oli 17&nbsp;954 metriä. 25&nbsp;000&nbsp;metrin Suomen-mestaruuden hän voitti 1919. Maratonilla hän sai kultaa 1909.

Tatu Kolehmainen oli Suomen Radioamatööriliiton kunniajäsen. Jäämaan palkinnon, joka myönnetään liiton toimintaa ansiokkaasti edistäneelle, hän sai vuonna 1935. Hänen kutsumerkkinsä olivat OH2NAI, OH2OI ja OH2NT.  Tatu Kolehmainen osallistui amatööriradioasemallaan 1939 valtakunnalliseen apuverkkoon seitsemännen piirin (Kuopion läänin) radioasemana.

## Lähteet
*

### Viitteet
Subhuman Empire

**Subhuman Empire** on yhdysvaltalaisen grindcore -yhtye Success Will Write Apocalypse Across the Skyn vuonna 2007 julkaistu EP-levy. Se on yhtyeen ensimmäinen julkaisu.

## Kappaleet
#
#
#
#
#
#

## Kokoonpano
* John Collett – laulu
* Ian Sturgill – laulu, kitara
* Aaron Haines – kitara
* Matt Simpson – bassokitara
* Mike Petrak – rummut

## Lähteet

## Aiheesta muualla
* 
*
Esa Laukka

**Esa Laukka** (s. 1933) on suomalainen muusikko, joka oli yksi lauluyhtye Four Catsin (tuolloin nimellä *Esa Laukan kvartetti*) perustajista. Laukka tunnetaan myös taiteilijanimellä *Batman*.

Laukka on myös esiintynyt elokuvissa *[[Anna Uneksija]]* (1963), *[[Teerenpeliä]]* (1963) ja *[[Tähtisumua (vuoden 1961 elokuva)|Tähtisumua]]* (1961).

## Lähteet
Perfect Day

"**Perfect Day**" on Lou Reedin kirjoittama laulu vuodelta 1972. Sen sanoituksia on pidetty onnellisen parisuhteen kulkua kuvaavina. Tätä on pidetty mahdollisena viittauksena Reedin suhteeseen Bettye Kronstadtin, hänen ensimmäinen vaimonsa, kanssa tai viittauksena Reedin ongelmiin oman seksuaalisuutensa, huumeiden käyttönsä ja egonsa kanssa. 

## Cover-versiot
Useat tunnetut yhtyeet ovat tehneet kappaleesta oman versionsa.

* Helen Hoffner levytti oman versionsa vuoden 1993 levylle *Wild About Nothing*.
* Duran Duran julkaisi *Perfect Dayn* singlenä vuonna 1995 heidän cover-albumiltaan *Thank You*. Kappale nousi 28 sijalle Ison-Britannian singlelistalla.
* Kirsty MacColl äänitti oman versionsa kappaleesta duettona Evan Dandon kanssa vuonna 1995 albumilleen *Galore*.
* Vuonna 1997 kappaletta käytettiin BBC:n mainoksessa, jossa Lou Reed, David Bowie, Elton John, Tom Jones ja useat muut artistit lauloivat kappaleesta yhden säkeen kukin. Tämä versio nousi myös myyntilistan kärkeen. 
* Coldplay esitti kappaleen akustisena versiona *Isle of Wight*-festivaaleilla vuonna 2006.
* Chris Whitley esitti kappaleen nimikkokappaleena levyllään *Perfect Day*.
* Patti Smith levytti kappaleen *Two More EP*-levylleen.
* Leningrad Cowboys levytti kappaleesta oman version levyllään *Zombie's Paradise*.
* Topi Sorsakoski levytti kappaleen suomenkielisen version, *Paras päivä*, viimeiseksi jääneellä levyllään Tummansininen sävel, 2011.

## Lähteet

## Aiheesta muualla
* Lou Reed - Perfect Day - Later... with Jools Holland (2003) - BBC Two - Lou Reedin liveversio kappaleesta YouTubessa
Anton Koberger

**Anton Koberger** (n. 1440/1445 – 3. lokakuuta 1513) oli saksalainen kirjanpainaja ja kultaseppä. Hän julkaisi Nürnbergissä vuosina 1470–1500 noin 250 teosta, muun muassa puupiirroksin kuvitetun saksankielisen Raamatun vuonna 1483 ja merkittävän inkunaabelin *[[Liber Chronicarum]]in* (saksaksi *Die Schedelsche Weltchronik*) vuonna 1493.

Koberger oli Albrecht Dürerin kummisetä. Dürerin perhe asui samalla kadulla kuin Koberger.

## Lähteet

## Aiheesta muualla
Nykyaikainen viisiottelu kesäolympialaisissa 2000

**[[Kesäolympialaiset 2000|Sydneyn kesäolympialaisissa 2000]]** kilpailtiin **[[Nykyaikainen viisiottelu|nykyaikaisessa viisiottelussa]]** kahdessa lajissa, miesten ja naisten yksilökilpailussa. Naiset esiintyivät lajissa ensimmäistä kertaa olympiatasolla. Miesten ottelu käytiin 30. syyskuuta ja naisten ottelu 1. lokakuuta.

## Aikataulu

* Ammunta: klo 6.45 Pavilion 2:ssa
* Miekkailu: klo 8.00 Pavilion 2:ssa
* Uinti: klo 11.25 vesiurheilukeskuksessa
* Ratsastus: klo 13.45 baseball-stadionilla
* Maastojuoksu: klo 16.20 baseball-stadionilla

## Tulokset
### Henkilökohtainen kilpailu, miehet

### Henkilökohtainen kilpailu, naiset

## Mitalitaulukko

## Lähteet
* Olympiamitalistitietokanta olympics.org
Valenssisidosteoria

**Valenssisidosteoria** (**VB-teoria**) on malli, joka selittää elektronien toimintaa molekyyleissä rajoittamalla niiden sidosvuorovaikutukset diskreetteihin, toisistaan erillisiin ydinten välisiin sidoksiin. Tällöin jokainen sidos on muodostunut kahdesta elektronista kahden ytimen välille, ja sidoksia sanotaan lokalisoituneiksi. VB-teorian avulla jokaiselle sidokselle määritetään oma aaltofunktionsa, ja molekyylin aaltofunktio \phi(molekyyli) määritetään yhdistämällä yksittäisten sidosten aaltofunktiot.

Toinen yleinen malli elektronien toiminnan selittämiseksi on molekyyliorbitaaliteoria eli MO-teoria. MO-teorian lähtökohta on muodostaa aaltofunktio koko molekyylille, jolloin elektronit voivat delokalisoitua koko molekyylin alueelle toisin kuin VB-teoriassa, jossa elektronit lokalisoituvat sidoksiin. VB-teoria on matemaattisesti yksinkertaisempi ja helpommin ymmärrettävissä perinteisten Lewis-rakenteiden pohjalta.

## Lähteet
Joseph Anton Koch

**Joseph Anton Koch** (27. heinäkuuta 1768 Elbigenalp, Tiroli, Itävalta – 12. tammikuuta 1839 Rooma, Italia) oli itävaltalainen taidemaalari, jonka teokset edustivat tyyliltään saksalaista romantiikkaa. Vuodesta 1795 hän asui enimmäkseen Roomassa, jossa hän kehitti uudentyyppisen "herooisen" maisemamaalauksen. Kochin klassisten maisemamaalausten tilavaikutelma on avara, sommittelu tasapainoista ja muotoilu selväpiirteisen plastista.

Roomassa asuessaan hän sai ystävältään Carstensilta herätteen kiinnostukseen antiikkia ja Dantea kohtaan. Carstensin mutta myös Nicolas Poussinin ja Claude Lorrainin vaikutuksesta hän loi saksalaisen "historiallisen" eli "herooisen maiseman", johon hän lisäsi  mytologisia ja raamatullisia aiheita ja myös aiheita Dantelta, Shakespearelta ja Ossianin lauluista. Maisemat ovat siten usein enemmän romanttisia kuin klassisia. Koch on kirjoittanut kiistakirjoituksen *Moderne Kunstchronik oder die Rumfordische Suppe*.


Joseph Anton Koch 010.jpg|*Wasserfall* (1796)
Joseph Anton Koch 001.jpg|*Das Kloster San Francesco im Sabinergebirge bei Rom* (1812)
Der Schmadribachfall, 1821-22.jpg|*Schmadribach Wasserfall* (1821–1822)
Joseph Anton Koch 003.jpg|*Das Wetterhorn von der Rosenlaui aus* (1824)
Joseph Anton Koch 005.jpg||*Heroische Landschaft mit dem Regenbogen* (öljyväri kankaalle, 1805)


## Lähteet

## Aiheesta muualla
Tome

**Tome** () on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin koillisosassa. Kaupungin alue ulottuu Senbokun tasangolta Kitakamivuorille. Sen läpi virtaavat Hasama- ja Kitakamijoet. Pohjoisessa kaupunki rajautuu Iwaten prefektuuriin. Tomessa on 77&nbsp;533 asukasta (syyskuussa 2020) ja sen pinta-ala on 536,12 neliökilometriä.

Tome on kaupunkina suhteellisen nuori: se perustettiin vuonna 2005 liittämällä yhteen yhdeksän maaseutukaupunkia Tomen ja Motoyoshin piirikunnista. Ne olivat Hasama, Ishikoshi, Minamikata, Nakada, Tōwa, Toyoma, Toyosato, Tsuyama ja Yoneyama. Kaupungin keskusta sijaitsee Hasamassa. Tome on viljavaa aluetta, jossa tuotetaan riisin lisäksi muun muassa vihanneksia, sianlihaa, misoa ja soijakastiketta.

Tomea palvelevat JR Higashi-Nihonin Tōhoku-päälinja ja Kesennuma-linja.

## Kuvia

Tiedosto:Tome city hall 2.jpg|Tomen kaupungintalo
Tiedosto:KorinjiSanmonT.JPG|Kōrin-jin temppelin portti
Tiedosto:1998登米警察署2.jpg|Poliisimuseo Toyomassa
Tiedosto:Windmill at Naganuma Futopia Park in Tome, Japan.jpg|Tuulimylly Naganuma Futopia -puistossa
Tiedosto:Hekiga Kohukuji,Tome.jpg|Kōfuku-jin temppelin Kannon-halli


## Lähteet

## Aiheesta muualla

* Kaupungin internetsivut
James Patrick Stuart

**James Patrick Stuart** (s. 16. kesäkuuta 1968 Encino, Kalifornia) on yhdysvaltalainen näyttelijä. Hän on tehnyt paljon televisiorooleja ja on muun muassa ollut Daytime Emmy -ehdokkaana roolisuorituksestaan televisiosarjassa *[[All My Children]]*. Stuart on näytellyt myös sarjoissa *[[Amyn lailla]]*, *[[C.S.I.]]*, *[[Andy Richter Controls the Universe]]*, *[[Yhä vedossa]]* ja *[[90210]]*. Hän ääninäyttelee Alokasta ja Joey-kengurua animaatiosarjassa *[[Madagascarin pingviinit]]*.

James Patrick Stuartin isä Chad Stuart oli brittiläissyntyinen muusikko, joka kuului 1960-luvulta alkaen yhtyeeseen Chad and Jeremy.
Automatismi

**Automatismi** on menetelmä, jossa taiteilija antaa sattuman määritellä joko osittain tai kokonaan lopputuloksen. Harjoittaessaan automatismia taiteilija sallii alitajuntansa ilmentyvän sattuman tai improvisaation avulla. 

Menetelmän kehittivät surrealistit, ja se näkyy esimerkiksi Max Ernstin frottaaseissa tai myöhemmin Francis Picabian mustetahratekniikassa. Se  vaikutti myöhemmin abstraktin ekspressionismin harjoittajien, kuten Jackson Pollockiin tai Willem de Kooningin teoksiin, jotka näkivät maalaustensa olevan subjektiivisen mielentilan harjoituksia. 

## Lähteet
Kaspar Hauserin tapaus

**Kaspar Hauserin tapaus** (*Jeder für sich und Gott gegen alle*) on Werner Herzogin ohjaama länsisaksalainen draamaelokuva vuodelta 1974. Se oli Herzogin kansainvälinen läpimurtoelokuva.

Elokuva perustuu Kaspar Hauserin tapaukseen. Hän ilmestyi 1828 Nürnbergiin ja väitti, että häntä oli pidetty vankina lapsuudesta saakka.

Elokuva voitti Cannesin elokuvajuhlien toiseksi tärkeimmän Grand Prix -palkinnon 1975.

## Rooleissa

## Lähteet

## Aiheesta muualla
* IMDB: Kaspar Hauserin tapaus
Help-eu.com

**Help-eu.com** on jokaisessa 27 EU-maassa toimiva sivusto, joka kannustaa tupakoimattomaan elämäntapaan. Sivusto sisältää tietoa tupakoinnin vaarallisuudesta, sen haittavaikutuksista elimistöön sekä neuvoja tupakoinnin lopettamiseen.

Sivuilla on myös tietoa siitä, miten tupakoinnin lopettaminen vaikuttaa elimistöön ja henkilökohtaisen ohjelman joka antaa ”valmennusta”  tupakoinnista eroon haluaville, tukisivustojen linkkejä ja "motivaatiosivun". Sivustolta saa mylös tietoa passiivisesta tupakoinnista ja siitä, miten se vaikuttaa elimistöön ja miten se kasvattaa riskiä altistua erilaisiin tauteihin.

1. maaliskuuta 2005 on käynnistetty mediakampanja, jonka tavoitteena on ehkäistä ja vähentää tupakointia, sekä antaa tietoa passiivisen tupakoinnin vaaroista. Kampanjan tärkein kohderyhmä on 15–35-vuotiaat nuoret ja aikuiset. Tavoitteena on luoda trendi Eurooppaan jossa tupakointi nähdään sosiaalisten normien vastaisena.

## Lähteet
*http://www.help-eu.com/
Psarantónis

**Psarantónis** (, oik. **Antónis Xyloúris**, , s. 6. syyskuuta*[[1937]]*  Anógeia, Kreikka) on Kreetan saarella syntynyt kreikkalainen säveltäjä, laulaja ja kreetalaisen lyyran soittaja. Psarantónis on laulaja–säveltäjä Níkos Xyloúriksen (1936–1980) sekä Giánnis Xyloúriksen (s. 1943) veli. Veljesten isä soitti myös lyyraa.

## Ura

Psarantónis alkoi soittaa lyyraa 13-vuotiaana, ja ensimmäinen julkinen esiintyminen oli perinteisessä hääjuhlassa. Erityyppisten lyyrien lisäksi hän soittaa nykyisin mandoliinia, *tzouraa*, *daoulia* ja *laoútoa*, joka muistuttaa mandoliinia. Psarantóniksen vanhoilla albumeilla soittimina on käytetty pääasiassa lyyraa sekä kahta *laoútoa*. Toisinaan albumeilla on käytetty myös esimerkiksi *[[askomantoúra]]a* eli kreetalaista säkkipilliä. Nykyisin albumeilla käytetään lyyran ja *laoúton* lisäksi enemmän soittimia, kuten esimerkiksi *vrodolyraa* ja *lyrakia*.

Psarantónis julkaisi ensimmäisen singlensä *Eskéftika na s' arnithó* (*Εσκέφτηκα να σ' αρνηθώ*) vuonna 1964, jonka jälkeen ilmestyneitä levytyksiä ovat esimerkiksi *Kritikí Xastería* (*Κρητική Ξαστερία*), *Saïtémata* (*Σαϊτέματα*), *Pigés* (*Πηγές*), *Anastorímata* (*Αναστορήματα*), *Ta merákia tou Psarantóni* (*Τα μεράκια του Ψαραντώνη*), *Apó flóges i Kríti Zosméni* (*Από φλόγες η Κρήτη ζωσμένη*), *Palió krasí 'nai i sképsi mou* (*Παλιό κρασί 'ναι η σκέψη μου*), *Apó Kardiás* (*Από Καρδιάς*), *Nogó* (*Νογώ*), *Idaíon Ándron* (*Ιδαίον Άνδρον*) ja *Rizítika* (*Ριζίτικα*).

Psarantónis on esiintynyt Ukrainassa, Itävallassa, Luxemburgissa, Saksassa, Sveitsissä, Ranskassa, Australiassa, Kanadassa sekä Yhdysvalloissa.

## Lähteet

## Aiheesta muualla

*Psarantóniksen kotisivut  
*
Venetsian–Turkin sota (1463–1479)

**Toinen Venetsian–Turkin sota** käytiin Venetsian tasavallan ja sen liittolaisten sekä Osmanien valtakunnan välillä 1463–1479. Sota käytiin kymmenen vuotta sen jälkeen, kun osmanit olivat vallanneet Konstantinopolin ja loput Bysantin valtakunnasta ja se merkitsi Venetsialle useita aluemenetyksiä Albaniassa ja Kreikassa. Tärkeimpiä näistä oli Euboian saari, joka oli kuulunut Venetsian alueisiin vuosisatojen ajan. Sodan aikana osmanit kasvattivat ja kehittivät laivastoaan, josta tuli kilpailukykyinen haastaja Aigeianmerellä sekä venetsialaisille että Johanniittain ritarikunnalle. Sodan lopulla Venetsia onnistui kuitenkin paikkaamaan tappioitaan hankkimalla valta-aseman Kyproksen kuningaskunnassa.
Louis Chirillo

**Louis Chirillo** (s. 20. maaliskuuta 1961 Seattle, Washington, Yhdysvallat) on yhdysvaltalainen ääninäyttelijä. Hän on näytellyt muun muassa animaatiosarjassa *[[Johnny Test]]* ja oli roolistaan vuonna 2008 Elan-ehdokkaana.

## Ura
Chirillo aloitti näyttelemisen aluksi kameran edessä muun muassa televisiosarjoissa *[[The New Addams Family]]*, *[[Äärirajoilla]]*, *[[Cold Squad]]*, *[[Dark Angel]]*, *[[Mies vailla nimeä]]* ja *[[Jake 2.0]]*. Hänen roolinsa ovat olleet lähinnä cameoita, ja hän kokeili myös ääninäyttelemistä, josta aukeni merkittävämpiä rooleja. Hän aloitti ääninäyttelemisen vuonna 2002 animaatioelokuvissa *Mobile Suit Gundam: Char's Counterattack - The Motion Picture* ja *Sabrina the Teenage Witch in Friends Forever*. Sittemmin Chirillo on dubbausroolien lisäksi tehnyt alkuperäisiä äänirooleja, muun muassan Dukeyn roolin *Johnny Testissä*. Muita animaatioita ovat olleet *[[Transformers: Cybertron]]*, *[[Pucca]]*, *[[Demashita! Powerpuff Girls Z]]* ja *[[Iron Man: Armored Adventures]]*.

Ääniroolien ohella Chirillo on jatkanut cameoroolien tekemistä televisiossa ja elokuvissa.

## Lähteet

* CrystalAcids 

### Viitteet
Marchena

**Marchena** on Sevillan maakuntaan kuuluva noin 20 000 asukkaan kaupunki Espanjassa. Lähin suuri kaupunki on Sevilla, joka sijaitsee 60 km Marchenasta länteen.

## Lähteet

### Viitteet

## Aiheesta muualla

* www.marchena.com web comunidad 
* online.rtvmarchena.es Radio and TV
British Invasion

**British Invasion** () on termi, jolla kutsutaan brittiläisten rockyhtyeiden Yhdysvalloissa 1960-luvun puolessavälissä saavuttamaa äkillistä suursuosiota. Tähän niin kutsuttuun alkuperäiseen British Invasioniin kuuluivat muun muassa The Beatles, The Rolling Stones ja Petula Clark. British Invasion oli mullistava ilmiö, sillä ennen sitä Yhdysvallat oli hallinnut maailman populaarimusiikkimarkkinoita.

Toinen British Invasion alkoi 1980-luvulla Music Televisionin myötä. Tällöin nousivat kuuluisuuteen muun muassa Duran Duran ja Depeche Mode. Brittimusiikin suosio on kasvanut Yhdysvalloissa uudestaan 2000-luvulla, ja termiä onkin käytetty kuvaamaan myös Yhdysvalloissa menestyneitä nykypolven brittilaulajia ja -yhtyeitä, kuten Amy Winehouse, James Blunt, Coldplay ja One Direction.

## Alkuperäisen British Invasionin edustajia

*The Animals
*The Beatles
*The Bee Gees
*Chad and Jeremy
*The Dave Clark Five
*Petula Clark
*Cream
*Donovan
*Dusty Springfield
*Wayne Fontana and the Mindbenders
*The Fortunes
*Freddie and the Dreamers
*Gerry & The Pacemakers
*Herman’s Hermits
*The Hollies
*The Kinks
*Lulu
*Manfred Mann
*The Moody Blues
*The New Vaudeville Band
*Peter and Gordon
*The Pretty Things
*The Rolling Stones
*The Searchers
*The Spencer Davis Group
*The Swinging Blue Jeans
*The Troggs
*The Who
*The Yardbirds
*The Zombies

## Toinen British Invasion

*ABC
*Adam Ant
*Rick Astley
*Bananarama
*Big Country
*Culture Club
*The Cure
*The Clash
*Depeche Mode
*Thomas Dolby
*Duran Duran
*Eurythmics
*A Flock of Seagulls
*Fine Young Cannibals
*Eddy Grant
*The Human League
*Billy Idol
*Madness
*Musical Youth
*New Order
*Pet Shop Boys
*The Smiths
*Simple Minds
*Tears for Fears
*Thompson Twins
*Wang Chung
*Wham!
*Paul Young

## Aiheesta muualla
* Encyclopedia Britannican artikkeli aiheesta
Dityppitrioksidi

**Dityppitrioksidi** (N2O3) on yksi useista typen oksideista. Yhdisteenä dityppitrioksidi on suhteellisen pysymätön.

## Ominaisuuksia
Dityppitrioksidi on pysyvä ainoastaan matalissa lämpötiloissa, joissa se esiintyy vaaleansinisenä nesteenä. Alle -100,7&nbsp;°C:n lämpötilassa yhdiste esiintyy vaaleansinisinä kiteinä. Aine kiehuu noin 3&nbsp;°C:n lämpötilassa, jolloin yhdiste myös hajoaa muiksi typenoksideiksi kuten typpimonoksidiksi, typpidioksidiksi ja typpitetraoksidiksi. 

Dityppitrioksidia muodostuu, kun typpimonoksidi ja typpidioksidi reagoivat keskenään matalassa lämpötilassa:
:NO(g) + NO2(g)→ N2O3(l)

## Reaktioita
Dityppitrioksidi on typpihapokkeen anhydridi, ja aineen liuetessa veteen muodostuukin typpihapoketta:
:N2O3(l) + H2O(l)  2 HNO2(aq)

Sekundääristen amiinien kanssa orgaanisessa liuottimessa reagoidessaan dityppitrioksidi muodostaa N-nitrosoamiiniyhdisteitä.
:R2NH + N2O3 → R2NNO + HNO2

## Lähteet
LMMS

**Linux MultiMedia Studio** eli **LMMS** on alustariippumaton vapaa musiikkiohjelmisto. Ohjelmassa on digitaalisen audiotyöaseman ominaisuuksia musiikin tekemiseen.

Ohjelman avulla ääntä voidaan tuottaa syntetisaattoreilla, sampleilla ja ulkoisilla MIDI-laitteilla, ja siinä on laajasti trackereistä, sekvenssereistä ja syntetisaattoreista tuttuja ominaisuuksia ja toimintoja. Ohjelma tukee LADSPA- ja VST-liitännäisiä.

LMMS on saatavilla Linuxille, Microsoft Windowsille ja macOS:lle.

## Ominaisuudet

*Song-Editor kappaleiden koostamiseen
*Beat+Bassline-Editor rytmien ja bassolinjojen luomiseen
*FX-Mixer - mikseri, jossa 64 kanavaa
*Piano-Roll sointukulun ja melodioiden muokkaamiseen
*Tuki MIDI-koskettimistolle
*Automaatioeditori
*Useita instrumentteja ja tehosteita:
**Sampleri (AudioFileProcessor)
**Wavetable-syntetisaattori (BitInvader)
**Kick- ja bassorumpusyntetisaattori (Kicker)
**Roland TB-303:n monofoninen imitaatio (LB302)
**Lyömäsoitinsyntetisaattori (Mallets)
**Urkutyylinen syntetisaattori (Organic)
**Game Boyn äänipiirin emulointi (FreeBoy)
**Commodore 64:n SID-äänipiirien emulointi (SID)
**Kolmoisoskillaattori (Triple-Oscillator)
**Värähtelevän kielen mallintaja (Vibed)
**Useita ZynAddSubFx-esiasetuksia

*Yhteensopiva useiden standardien kanssa:
**ZynAddSubFx
**SoundFont2
**VST(i)
**LADSPA
**GUS-instrumentit (PatMan)
**MIDI
**MIDI-tiedostojen ja Fruity loops-projektitiedostojen tuominen

*Äänitiedostoksi vienti Ogg- ja WAV-tiedostomuotoihin

## Katso myös
* Ableton Live
* FL Studio
* Steinberg Cubase

## Lähteet

## Aiheesta muualla
* Kotisivu 
* LMMS Wiki
Kapverdenviistäjä

**Kapverdenviistäjä** (*Pterodroma feae*) on keskikokoinen ulappalintujen lahkoon kuuluva avomerilintu.

## Koko ja ulkonäkö

Linnun pituus on 33–36 senttimetriä ja siivenkärkien väli 86–94&nbsp;cm. Ensinäkemältä voi muistuttaa pienikokoista keltanokkaliitäjää (*Calonectris diomedea*), mutta hyvänä erona muun muassa lähes kokotumma siiven alapinta. Linnun yläpuoli on harmaa ja siinä on tumma W-kuvio. Pitkä, melko terävä pyrstö on päältä yksivärisen vaaleanharmaa ja alapuolelta valkoinen. Rinnansivut ovat heikosti harmaakuvioiset mikä on hyvä ero samannäköiseen harhailijaan vyöviistäjään (*Pterodroma mollis*), jonka rintavyö on täydellinen.

Lähes täysin samanlaista madeiranviistäjää (*Pterodroma madeira*) suurempi ja hieman tukevampi- ja pitempinokkainen. Tummempi päälaki. Lajit eivät kuitenkaan ole erotettavissa toisistaan maastossa.

### Äänet

Koloniasta kuuluu valittavia venytettyjä ääniä, jotka joskus päättyvät nikotukseen.

## Levinneisyys ja lisääntyminen

Laji pesii Madeiralla Bugion saarella ja Kap Verdellä, sekä on mahdollisesti pesinyt Kanariansaarten La Palmalla 1998. Lajia tavataan harvinaisena Länsi-Euroopassa, ainakin Britteinsaarilla.

Kap Verden kannaksi on arvioitu vähintään 500–1&nbsp;000 paria, sillä luultavasti muilla saarilla ja vuoristossa on lisää pesimäyhteisöjä. Madeiralla kanta on vakaa ja pesiviä pareja on vähintään 150–180. Koko maailman kannaksi on esitetty noin 3&nbsp;000 lintua. Azoreilla lintua on metsästetty, mutta pesintää ei ole koskaan vahvistettu. Lintuja voi esiintyä pesimisaikanakin kaukana Cap Verden saarilta, jotkut linnut siirtyvät etelämmäs pesimisen jälkeen, kun toiset jäävät alueelle ympärivuotisesti.

## Lisääntyminen

Pesii 80–300 metrin korkeudessa. Tavallisesti se kaivaa pesäkuopan maahan, mutta viime aikoina on löydetty pesiä kivienkin välistä, jossa maata ei voi kaivaa. Pesiminen ajoittuu loppukesään ja syksyyn. Käy öisin pesällään ja päivällä ruokailee merellä. Naaras munii yhden munan.

## Uhat

Kapverdenviistäjän ja sen pesimisalueiden heikentymisen syiksi on esitetty vuohta, jänistä ja hiiriä. Vuodesta 2006 lähtien jänisten ja hiirien määrää on kontrolloitu. Madeiralla uhkana on aroharmaalokin (*Larus cachinnans*) aiheuttama häirintä ja poikasten saalistus. Kap Verdellä uhkana ovat lintuja saalistavat kissat ja rotat; ihmiset pyydystävät lintuja ravinnoksi ja lääkinnällisiin tarkoituksiin; sekä pesimisalueilla vuohien aiheuttama ylilaidunnus.

## Lähteet
Tito Faraci

**Tito Faraci** (s. 23. toukokuuta 1965) on Sant`Antonio Ticionissa syntynyt sarjakuvan tekijä. Hän on oikealta nimeltään Tito Luca Faraci. Hän on käsikirjoittanut muun muassa Aku Ankka-, Marvel- ja Tex Willer-tarinoita.

## Lähteet

## Aiheesta muualla
*http://www.titofaraci.com/
Leithan taistelu

**Leithan taistelu** (, ) käytiin Babenberg-sukuun kuuluneen Itävallan herttuan Fredrik&nbsp;II:n johtamien itävaltalaisten ja Unkarin kuninkaan Béla IV:n johtamien unkarilaisten välillä 15. kesäkuuta 1246.

## Tausta

Béla&nbsp;IV:n johtamat unkarilaiset kärsivät suuren tappion Batu-kaanin mongolijoukkoja vastaan Muhin taistelussa vuonna 1241. Alkoi mongolien hävitysretken (unk. *tatárjárás*) aika, jota Unkarissa kesti noin vuoden. Béla joutui vetäytymään Pozsonyin (nyk. Bratislava) kautta Hainburgiin. Siellä Itävallan herttua Fredrik&nbsp;II takavarikoi Unkarin kuninkaan kassan ja pakotti hänet luovuttamaan alueita Itävallalle vastineeksi avusta mongoleita vastaan. Hainburgista Béla jatkoi matkaansa Zagrebiin, missä turhaan anoi Pyhän saksalais-roomalaisen keisarikunnan apua. Myös herttua Fredrik petti lupauksensa.

Vuoden 1242 keväällä mongolit vetäytyivät perimyskiistojen vuoksi Unkarista. Béla aloitti mittavat jälleenrakennustyöt, joitten johdosta myöhempi historiankirjoitus tuntee hänet nimellä *a&nbsp;második honalapító*, ’isänmaan toinen perustaja’. Hän pyrki kehittämään maansa puolustusta rakennuttamalla linnakkeita Mongolivaltakunnan vastaiselle rajalle. Seuraavaksi Béla hyökkäsi Itävaltaan ja pakotti Fredrikin palauttamaan Unkarin menettämät alueet.

## Taistelu

Lisänimen *Streitbäre* (’Sotaisa’) politiikkansa vuoksi ansainnut Fredrik&nbsp;II ei luopunut vaateistaan alueisiin, jotka Béla&nbsp;IV oli hänelle kerran luovuttanut. Loppukeväällä 1246 Fredrik kokosi armeijan ja hyökkäsi vuorostaan Unkariin. Joukot kohtasivat taistelussa Leitha-joen (unk. *Lajta*, vanhoissa lähteissä *Sár*) varrella 15.&nbsp;kesäkuuta. Tarkkaa taistelupaikkaa ei nykyään tiedetä; unkarilaisten asiakirjoissa mainitaan vain *sub Nova Civitate iuxta fluvium Saar* ’Sár-jokivarren (eli Leitha-jokivarren) Uuden Kaupungin alapuolella’.

Yhteenotto päättyi selvään itävaltalaisten voittoon näitten alivoimasta huolimatta. Herttua Fredrik kuitenkin kaatui taistelussa, mikä ajoi hänen maansa sekasortoon. Koska hänellä ei ollut miespuolisia perillisiä, sammui Itävaltaa kolmen vuosisadan ajan hallinnut Babenbergin dynastia.

## Seuraukset

Béla IV osallistui Fredrikin kuolemasta seuranneeseen Babenbergien perimyssotaan ja liitti Steiermarkin väliaikaisesti valtakuntaansa. Lopulta Béla kuitenkin hävisi Itävallan ja Steiermarkin perimyssodan Böömin kuninkaalle Ottokar II:lle Kressenbrunnin taistelussa 1260.

## Lähteet

* 
* 
* 
* 
* 

### Viitteet
Regina Kulikova

**Regina Kulikova** (, s. 30. tammikuuta 1989 Almaty, Kazahstanin sosialistinen neuvostotasavalta) on venäläinen tennispelaaja. Hän on parhaimmillaan ollut WTA-maailmanlistalla sijalla 65 toukokuussa 2010. Hän on voittanut 11 ITF-kaksinpeliturnausta ja kaksi ITF-nelinpeliturnausta.

## Ura

Kulikova selviytyi ensimmäisen kerran WTA-turnauksen pääsarjaan Los Angelesissa 2008. Turnauksen ensimmäisellä kierroksella hän voitti Jelena Vesninan, mutta hävisi toisella kierroksella Samantha Stosurille.

Wimbledonissa 2009 Kulikova selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti kroatialaisen Karolina Špremin lukemin 4–6, 7–5, 6–3. Toisella kierroksella hän voitti turnauksen 27:nneksi sijoitetun Alisa Kleibanovan erälukemin 0–6, 6–4, 6–1. Kolmannella kierroksella hän hävisi turnauksen neljänneksi sijoitetulle Jelena Dementjevalle lukemin 1–6, 2–6.

Australian avoimissa 2010 Kulikova hävisi ensimmäisellä kierroksella Barbora Záhlavová-Strýcoválle. Helmikuussa Dubain WTA-turnauksessa hän selviytyi puolivälieriin voitettuaan Marija Kirilenkon, Stefanie Vögelen ja Svetlana Kuznetsovan. Puolivälierissä hän hävisi Agnieszka Radwańskalle. Ranskan avoimissa hän hävisi ensimmäisellä kierroksella myöhemmin turnauksen voittaneelle Francesca Schiavonelle.

Wimbledonissa 2010 hän voitti ensimmäisellä kierroksella Melanie Southin ja toisella kierroksella turnauksen 30:nneksi sijoitetun Jaroslava Švedovan. Kolmannella kierroksella hän luovutti Tsvetana Pironkovaa vastaan voitettuaan avauserän 6–4.

## Lähteet
* 
* Regina Kulikovan ITF-profiili 
### Viitteet
Ahdasmielisyys

**Ahdasmielisyys** voi tarkoittaa 

* suvaitsemattomuutta 
* ennakkoluuloisuutta 
* tuomitsevuutta 
* ahdashenkisyyttä, ahdaskatseisuutta, ahdasnäköisyyttä 

## Lähteet
Kirkkoniemen peililasitehdas

**Kirkkoniemen peililasitehdas** toimi Viipurin lähistöllä Johanneksen pitäjän Rokkalan kylässä 1892–1926. Tehdas valmisti hiottua ja hiomatonta peililasia sekä valettua laattalasia. Tehtaan yhteydessä toimi lisäksi peililasihiomo. Vuodesta 1907 tehtaalla alettiin valmistaa ikkunalasia.

Kirkkoniemen tehdas oli yksi Suomen suurimpia lasitehtaita ja sen tuotteiden päämarkkina-alue oli läheinen Pietarin kaupunki. Nämä markkinat menetettiin rajan sulkeuduttua ja tehdas joutuikin lopettamaan toimintansa 1926.

## Lähteet
* Suomen lasitehtaat 

## Aiheesta muualla
*
MF Doom

**MF DOOM** (oik. **Daniel Dumile**; /ˈduːməleɪ/;  9. tammikuuta 1971 Lontoo, Iso-Britannia – 31. lokakuuta 2020 Leeds) oli Yhdysvalloissa New Yorkin Long Islandilla varttunut hiphop-artisti. Hän esiintyi uransa aikana useilla muillakin taiteilijanimillä, joista tunnetuimpia ovat **Viktor Vaughn**, **King Geedorah** ja **Supervillain**. Sooloalbumiensa lisäksi hän teki yhteisalbumeita muun muassa Danger Mousen ja Madlibin kanssa. Hän toimi sekä MC:nä että tuottajana, ja teki myös instrumentaali-hiphopia. Hän oli yksi underground-hiphopin tunnetuimpia artisteja.

Dumile käytti taiteilijanimellään esiintyessään aina naamiota. Hänen alter egonsa pohjautui Marvelin sarjakuvakonnaan Tohtori Doomiin. Hänen yksityiselämästään tiedetään varsin vähän, mutta vuonna 2006 hän kertoi MySpace-sivullaan olevansa naimisissa ja kahden lapsen isä. Vaikka brittiläissyntyinen Dumile asuikin lähes koko elämänsä Yhdysvalloissa, hän päätti pysyä Ison-Britannian kansalaisena.

Dumile kuului aikaisemmin hiphop-yhtye KMD:hen, joka hajosi vuonna 1993 hänen bänditoveri-veljensä kuoltua auto-onnettomuudessa. Onnettomuuden jälkeen Dumile vetäytyi musiikkibisneksestä vuosiksi, palaten vuonna 1999 uudella taiteilijanimellään sooloalbumilla *Operation Doomsday*.

MF DOOM kuoli 31. lokakuuta 2020 Leedsissä, Englannissa ollessaan 49-vuotias. Vuonna 2023 Dumilen leski kertoi julkisuuteen artistin kuolleen verenpainelääkkeen aiheuttamaan harvinaiseen allergiseen reaktioon, angioedeemaan. Vastikään käyttöönotettu verenpainelääke aiheutti Dumilelle vakavia hengitysongelmia, jonka takia hänet vietiin St. Jamesin yliopistolliseen sairaalaan. Viimeiset päivänsä hän oli hengityskoneessa. Dumile kärsi ylipainosta, munuaissairaudesta ja kohonneesta verenpaineesta.

## Soolojulkaisut

**Nimellä DOOM**
**Born Like This* (2009)

**Nimellä MF DOOM**
**Unicron* (2008, yhdessä Trunksin kanssa)
**Live from Planet X* (2005)
**[[Mm..Food|MM..Food]]* (2004)
**Operation Doomsday* (1999)

**Nimellä Viktor Vaughn**
**Venomous Villain* (2004)
**Vaudeville Villain* (2003)

**Nimellä King Geedorah**
**Take Me to Your Leader* (2003)

**Nimellä Metal Fingers**
**Special Herbs: The Box Set 0-9* (2006)
**Special Herbs, Vols 9 & 0* (2005)
**Special Herbs, Vols. 7 & 8* (2004)
**Special Herbs, Vols. 5 & 6* (2003)
**Special Herbs, Vol. 4* (2003)
**Special Herbs, Vol. 3* (2003)
**Special Herbs, Vol. 2* (2002)
**Special Herbs, Vol. 1* (2001)

## Merkittävimmät yhteisprojektit

**[[Madvillain]] (yhdessä [[Madlib]]in kanssa)**
**Madvillainy 2 (Remix) * (2008)
**Madvillainy* (2004)

**[[DANGERDOOM]] (yhdessä [[Danger Mouse]]n kanssa)**
**Occult Hymn* (2006)
**The Mouse and the Mask* (2005)

## Lähteet

## Aiheesta muualla
Mikko Leinonen (kansanedustaja)

**Michel (Mikko) Leinonen** (30. huhtikuuta 1874 Jaakkima – 19. marraskuuta 1931 Helsinki) oli suomalainen liikemies ja poliitikko. Leinonen toimi kansanedustajana vuosina 1909–1911 ja uudestaan vuosina 1914–1919. Leinonen kuului Maalaisliiton eduskuntaryhmään. 

Vuoden 1918 tynkäeduskunnassa Leinonen kuului tasavaltalaisiin. Hän oli mm. yksi, Helsingin Sanomissa toukokuun 27 p:nä 1918 julkaistun, tasavaltalaista hallitusmuotoa kannattaneen vetoomuksen allekirjoittajista. 

Leinonen toimi puutavaraliikemiehenä Muolaassa, Käkisalmella ja Kirvussa sekä maanviljelijänä Jaakkiman Iijärvellä. Elämänsä aikana hän omisti useita sahaliikkeitä.

Liikemiehenä toimimisen ja eduskuntatyön lisäksi Leinonen toimi kunnallispolitiikassa kotikunnassaan Jaakkimassa. Hänet on haudattu Käkisalmen hautausmaalle. 

## Lähteet
Albert Scherrer

**Albert Scherrer** (28. helmikuuta 1908 – 5. heinäkuuta 1986) oli sveitsiläinen F1-kuljettaja. Hän osallistui yhteen F1-osakilpailuun kaudella 1953, Sveitsin GP:hen. Hän oli kilpailussa 16 kierrosta kärjen takana ollen 9. Aika-ajoissa Scherrer oli kahdeksastoista. Hän ei saavuttanut pisteitä. Hän ajoi Hersham and Walton Motors -tallissa.

## Aiheesta muualla
* http://www.statsf1.com/en/albert-scherrer.aspx
Heinz Schiller

**Heinz Schiller** (25. tammikuuta 1930 - 26. maaliskuuta 2007) oli sveitsiläinen F1 kuljettaja. 

Hän osallistui kaudella 1962 yhteen F1 osakilpailuun, joka oli Saksan Grand Prix. Hän keskeytti kilpailussa eikä saavuttanut pisteitä. Hän ajoi myös MM-sarjaan kuulumattomissa kilpailuissa ollen kahdeksas Brysselin GP:ssä, yhdeksäs Paun GP:ssä ja seitsemäs Belgian GP:ssä 1962. Hän oli vuoden 1963 Paun GP:ssä kolmas ja kymmenes vuoden 1964 Le Mansin 24 tunnin ajossa yhdessä Gerhard Kochin kanssa.

## Lähteet
Tyrskyliitäjät

**Tyrskyliitäjät** (*Bulweria*) on ulappaliitäjien heimoon kuuluva ulappalintusuku. Tyrskyliitäjien sukuun kuuluu BirdLifen mukaan kaksi lajia.

## Tyrskyliitäjiin kuuluvia lajeja
* Sokotrantyrskyliitäjä (*Bulweria fallax*)
* Tyrskyliitäjä (*Bulweria bulwerii*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Bulweria
The Game (ajatuspeli)

**The Game** () on ajatuspeli, joka jatkuu loputtomiin. The Gamen tavoite on olla ajattelematta peliä itseään, sillä niin tapahtuessa häviää pelin. Peliä on mahdoton voittaa, sillä säännöt eivät sano mitään voittamisesta – tarkoitus on vain olla häviämättä mahdollisimman kauan. Vaikka useimpien pelaajien mielestä The Game jatkuu ainiaan, on myös väitetty, että peli loppuu, kun Britannian pääministeri ilmoittaa siitä televisiossa.  Pelistä puhuminen on kielletty joillakin keskustelupalstoilla sekä myös Ohiossa sijaitsevassa high schoolissa.

## Alkuperä
The Gamen alkuperä on epäselvä. Yhden tarinan mukaan pelin sanotaan alkaneen kahden miehen myöhästyttyä viimeisestä junastaan ja jouduttuaan sen vuoksi viettämään koko yö juna-asemalla. Ajan kuluksi he keksivät pelin, jossa heidän surkeaa tilannettaan ajatteleva häviäisi pelin.

## Pelaaminen

### Säännöt
Pelissä on vain kolme yksinkertaista sääntöä:

# Kaikki pelistä tietävät pelaavat sitä.
# Aina kun ajattelet peliä, häviät.
# Häviö täytyy myöntää ääneen.

Häviämisen jälkeen on eri sääntömuunnelmista riippuen muutamasta sekunnista puoleen tuntiin kestävä aika, jolloin ei voi hävitä.

### Strategioita
Yksi pelin tavoitteista on saada myös mahdollisimman moni muu häviämään. Se on helppoa vain ilmoittamalla häviöstään suuressa väkijoukossa, mutta pelaajat ovat myös keksineet keinoja aiheuttaa häviö muille häviämättä itse. Usein käytetään kirjoitettuja viestejä, jotka tulevat mahdollisimman monen näkyville, kuten maininta pelistä kirjoitettuna setelissä.

## Katso myös

* Rokon basiliski

## Lähteet
Rokkalan peilitehdas

**Rokkalan peililasitehdas** toimi Viipurin lähistöllä Johanneksen pitäjän Rokkalan kylässä Rokkalanjoen varrella 1788–1920. Tehdas kuului Rokkalan kartanoon joka oli lahjoitettu lasitehtaan perustajalle, viipurilaiselle kauppiaalle Jacob Lundille vuonna 1798. Tehdas valmisti aluksi ikkunalasia ja vuodesta 1795 peililasia jota toimitettiin Pietariin. Se oli aikanaan Pohjois-Euroopan suurin lasinvalmistaja. Johanneksen pitäjässä toimi myös kolme muutakin lasitehdasta, Metsäkylän lasitehdas 1765–1782, Kukkolan lasitehdas 1772–1822 ja Kirkkoniemen peililasitehdas 1892–1926. Kaikki ne tuottivat ikkuna- tai peililasia Pietarin markkinoille. Ne menestyivät, koska Laatokan kvartsihiekasta valmistettu ikkunalasi oli kirkasta, kun se muualla oli vihreää.

Rokkalan lasitehdas joutui perustajansa kuoltua Venäjän valtionpankin omistukseen 1811. Se sai uuden rakennuksen 1841 ja se oli Venäjän ainut peililasitehdas. Vuonna 1841 työntekijöitä oli 180, ja se oli työntekijämäärältään Suomen kolmanneksi suurin teollisuuslaitos Finlaysonin ja Fiskarsin jälkeen. Vuonna 1860 tehdas myytiin luutnantti Dimitri Bernardakille ja edelleen 1876 saksalaiselle Stutzmannin perheelle. Suomen itsenäistyttyä tehdas menetti päämarkkina-alueensa ja se suljettiin pian.

Lasitehtaan alueella on nykyään jäljellä rakennusten seinien ja lasiuunien jäänteitä.

## Lähteet
* Suomen lasitehtaat 
* Wikikarelia: Johanneksen pitäjä 

### Viitteet

## Aiheesta muualla
*
*
Missouri Valley Conference

**Missouri Valley Conference** (lyh. **MVC**, **The Valley**) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 18 eri urheilulajia. Konferenssin päämaja sijaitsee Missourin St. Louisissa ja se on perustettu vuonna 1907. Konferenssi on täten maan toiseksi vanhin. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

## Jäsenet

## Lähteet

## Aiheesta muualla
*Virallinen kotisivu
Vaalealiitäjät

**Vaalealiitäjät** (*Calonectris*) on ulappaliitäjien heimoon kuuluva ulappalintusuku. Vaalealiitäjien sukuun kuuluu BirdLife Suomen mukaan neljä lajia. Joissain lähteissä on esitetty sukuun kuuluvan useampia lajeja.

## Vaalealiitäjälajit
* Kapverdenliitäjä (*Calonectris edwardsii*)
* Makaronesianliitäjä (*Calonectris borealis*)
* Valkonaamaliitäjä (*Calonectris leucomelas*)
* Välimerenliitäjä (*Calonectris diomedea*)

## Lähteet
* 

## Aiheesta muualla
*ITIS: Calonectris
Jordanian ja Pyhän Maan evankelisluterilainen kirkko

**Jordanian ja Pyhän Maan evankelisluterilainen kirkko** () sai alkunsa 1800-luvun puolivälissä, kun saksalaiset ja englantilaiset lähetyssaarnaajat saapuivat Palestiinaan. Theodor Fliedner ja saksalainen diakoniajärjestö Kaiserswerther Diakonissen perustivat 1851 luterilaisen tyttöjen sisäoppilaitoksen Talitha Kumi Jerusalemiin. 1860 Theodor Schneller perusti sinne 'syyrialaisen orpokodin', joka oli tarkoitettu Libanonista tulleille kristityille orpolapsille. Lapset perheineen olivat joutuneet Libanonissa kristittyihin kohdistuneen joukkomurhan uhreiksi.

Jerusalemiin syntyi luterilaisia palestiinalaisia seurakuntia Jerusalemiin, Beetlehemiin, Beit Jalaan ja Beit Sahouriin. Tämän lisäksi seurakuntia toimii Ramallah’ssa ja Ammanissa. Seurakunnat yhdistyivät Jordanian ja Pyhän Maan evankelisluterilaiseksi kirkoksi, kun Länsiranta kuului Jordaniaan. Tästä juontaa kirkon nimessä nimi Jordania.

Kirkko perustettiin virallisesti 17. toukokuuta 1959, jolloin Jordanian kuningas Hussein I tunnusti sen. Vuoteen 1979 kirkkoa johdettiin Saksasta käsin. Tämän jälkeen kirkon johdossa on ollut paikallisväestöä edustava piispa. Kirkon piispana toimi vuoteen 2017 Munib Younan, joka oli myös Luterilaisen maailmanliiton presidentti 2010-2017. Younan on valmistunut Helsingin yliopiston teologisesta tiedekunnasta teologian maisteriksi. 14 tammikuuta 2005 kirkko muutti nimeään lisäten siihen tarkennuksen ”ja Pyhän Maan”, joka kattaa Jordanian lisäksi kirkon toiminta-alueen Israelissa ja palestiinalaisalueilla.

Kirkon jäsenistö edustaa Pyhän Maan kristittyä vähemmistöä. Toiminta-alueella Palestiinalaisalueilla ja Itä-Jerusalemissa sen jäsenten osuus on kaksi prosenttia.

## Kansainväliset yhteydet

Kirkko tekee yhteistyötä Luterilaisen maailmanliiton, Amerikan evankelisluterilaisen kirkon ja saksalaisten kirkkojen kanssa. Suomessa sen yhteistyökumppaneita ovat Kirkon ulkomaanapu ja Suomen Lähetysseura. Kuopion hiippakunta ja Jordanian ja Pyhän Maan evankelisluterilainen kirkko solmivat 17.2. 2009 yhteistyösopimuksen, joka koskee työntekijä- ja harjoittelijavaihtoa, koulutusta ja seurakuntavierailuja. Kuopion hiippakunta haluaa sopimuksen kautta konkreettista tuntumaa globalisaatioon, lähetystyöhön, suvaitsevaisuuskasvatukseen sekä rauhan rakentamiseen.  

## Verkossa
* Virallinen verkkosivu 
* Pyhä Maa: Palestiinalaiskristityt ja kristillinen rauhantyö

## Lähteet

Saksankielinen wikipedia-artikkeli Jordanian ja Pyhän Maan evankelisluterilaisesta kirkosta.
Hirvelän koulu

**Hirvelän koulu** oli yläkoulu Voikkaan kaupunginosassa Kouvolassa. Koulussa tarjottiin yleisopetusta ja siellä on 169 oppilasta (2018) oppilasta. Koulun rehtori on Minna Tuukkanen. Vuonna 2016 koulussa oli 182 oppilasta.

Hirvelän koulu lakkautettiin elokuussa 2024 yhdessä Pilkanmaan koulun kanssa ja oppilaat siirtyivät Naukion yhtenäiskouluun. Kuusankosken Naukioon rakennetaan uusi Kuusankosken yhtenäiskoulu, jonka on määrä valmistua vuonna 2028. Hirvelän vuonna 1961 rakennettu koulurakennus purettiin loppuvuonna 2024.

## Lähteet
*Koulun kotisivut  
### Viitteet
Belgian asevoimat

**Belgian asevoimat** (, ) muodostuu neljästä puolustushaarasta: maavoimista, merivoimista, ilmavoimista ja lääkintäjoukoista.

Belgian asevoimat on tiivisti kytketty Natoon, joten sen kaikki osat voidaan tarvittaessa liittää monikansallisten joukkojen osaksi. Ammattisotilaista koostuvien joukkojen rahoitus perustuu valtion budjettiin ja sen toiminta on parlamentaarisessa valvonnassa.

## Historia
Vuosina 1830–1831 irtautuessaan Alankomaista Belgian odotettiin luovan puolueettoman puskurivyöhykkeen. Takaajina olleet Ranska, Yhdistynyt kuningaskunta ja Preussi mahdollistaisivat vain puolisotilaallisten joukkojen valvoman vyöhykkeen olemassaolon. Nopeasti kuitenkin todettiin vakinaisten joukkojen tarve. Asevelvollisuuteen perustuva joukkojen perusta luotiin, mutta vain noin neljännes ikäluokasta kutsuttiin palvelukseen.

### Ensimmäinen maailmansota
Hieman ennen ensimmäisen maailmansodan puhkeamista Belgian asevoimiin kuului 19 jalkaväki-, 10 ratsuväki- ja 8 tykistörykmenttiä. Tukeviin joukkoihin kuului lisäksi pioneereja, linnoitusjoukkoja, rautatie sekä vartioyksiköitä. Kenttäarmeijan muodostaneet seitsemän divisioonaa liikkuvana osana ja 65000 miestä oli sijoitettu linnoituksiin Antwerpenin, Liegen ja Namurin ympäristöön. Linnoitusten rakennustyöt oli aloitettu jo 1859 ja niitä oli tehty useassa vaiheessa, mutta osa oli edelleen kesken vuonna 1914.

### Maailmansotien välillä
Ensimmäisen maailmansodan jälkeen Belgia allekirjoitti Yhdistyneen kuningaskunnan ja Ranskan kanssa puolustussopimuksen, jonka perusteella maa ylläpiti kahdentoista divisioonan asevelvollisuusarmeijaa aina vuoteen 1923 saakka. Vuoteen 1926 mennessä armeija oli supistunut kahteen aktiivipalveluksessa olevaan ja kahteen reservidivisioonaan. Puolueettomuus oli puolustuspolitiikan ydin, ja maa vaati takuut Saksan hyökkäyksen varalta Britannialta ja Ranskalta.

## Nykyään
Vuonna 2023 Belgian asevoimat ilmoitti lähettävänsä vuonna 2024 tuhat sotilasta ulkomaankomennuksille. Määrä on suurin kymmeneen vuoteen.

Belgian puolustusmenot eivät ole vuodesta 2014 lähtien kertaakaan olleet 2 % BKT:sta kuten Naton jäsenmaat ovat keskenään sopineet. Vuonna 2023 maa käytti 1,13 % BKT:staan puolustusmenoihin. Tämä on Nato-maista toiseksi pienin osuus. Euromääräinen puolustusbudjetti oli 6,658 miljardia euroa. Pääministeri Alexander De Croo sanoi heinäkuussa 2023, että maan on määrä nostaa puolustusmenojen osuus 2 prosenttiin vuoteen 2035 mennessä siten, että vuonna 2030 osuus olisi 1,54 %.

## Lähteet

## Aiheesta muualla
Joshua Seth

**Joshua Seth Freedman** (s. 2. joulukuuta 1970 Kent, Ohio) on yhdysvaltalainen hypnotisti, sekä entinen taikuri ja ääninäyttelijä.

## Elämäkerta
Seth aloitti opiskelunsa Kent State Universityssa 8-vuotiaana ja myöhemmin jatkoi opiskeluaan New Yorkin Universityssa. Valmistumisensa jälkeen hän muutti Hollywoodiin pyrkiäkseen ääninäyttelijäksi animaatioihin ja onnistui saamaan itselleen agentin viikon sisällä. Sethin ensimmäinen äänirooli oli *Giant Robo* OVAssa vuonna 1993, jonka jälkeen hän työskenteli enimmäkseen englanniksi dubattujen sarjojen parissa. Seth lopetti ääninäyttelemisen vuonna 2004, jonka myötä elokuva *[[Paavo Pesusieni – elokuva]]* jäi hänen viimeiseksi animaatioksi. Lopettamisen jälkeen Sethin äänirooleja kuultiin vielä vuoteen 2006 asti animesarjoissa ja videopeleissä. Samaan aikaan ääninäyttelemisen kanssa hän toteutti Los Angelesissa lapsuuden unelmaansa toimia taikurina. Seth muun muassa voitti kilpailun Magical Arts akatemiassa kävelyhypnoosilla.

Jätettyään esiintymisen hän muutti Santa Barbaraan, jossa puolen vuoden päätteeksi Seth päätti palata takaisin työntekoon hypnotisoijana. Sittemmin hän on kiertänyt maailmaa muun muassa Australiassa, Uudessa-Seelannissa, Tahitilla ja Japanissa, jossa Sethillä oli vuonna 2006 kahden tunnin oma erikoistelevisio-ohjelma. Myöhemmin hän palasi takaisin Japaniin, Tokioon, jossa kuvattiin Sethin toinen erikoisohjelma. Ohjelman aikana hän esitti muun muassa japanilaisten julkkisten kanssa hypnoosin vaikutusta.

## Lähteet
* CrystalAcids 

### Viitteet

## Aiheesta muualla
* 
* Joshua Seth AnimeNewsNetworkissa
Belgian maavoimat

**Belgian maavoimat** ovat osa Belgian asevoimia.
Niiden vahvuus on noin 10&nbsp;000. Aseistusta on hankittu Euroopasta, Israelista ja Yhdysvalloista.

## Toinen maailmansota

Toukokuussa 1940 Belgian maavoimiin kuului viisi kaaderiperusteista armeijakuntaa ja kaksi reservistä koottua armeijakuntaa. Armeijakunnat oli numeroitu yhdestä seitsemään. Lisäksi maavoimiin kuului ratsuväkiarmeijakunta.

Armeijakuntiin kuului yhteensä kuusi kaaderidivisioonaa ja kaksitoista reservistä koottua divisioonaa, joissa kussakin oli kolme jalkaväkirykmenttiä, kenttätykistörykmentti sekä pioneeripataljoona.

## Lähteet

## Aiheesta muualla

*Belgian maavoimien kotisivut
Octahedron

__NOTOC__
**Octahedron** on The Mars Voltan viides studioalbumi, joka julkaistiin 23. kesäkuuta 2009. Albumi nousi Suomen virallisen listan sijalle 27.

## Kappaleet
#  
#  
#  
#  
#  
#  
#  
# 

## Arvostelut
* Allmusic: 
* Imperiumi: 8½/10
* Metacritic: 66/100
* Rolling Stone: 
* Soundi: 

## Lähteet

## Aiheesta muualla
* Octahedron discogs.com -sivustolla